વજ્રચિત્ર નામ વજ્ર અને ચિત્ર નામની સુશુમ્ણા નાડીના બે ભાગ પરથી પડ્યુ છે. સુશુમ્ણા નાડીનુ એક મુખ કુંડલીનીમાં ખુલે છે અને તે શરીરના છ મુખ્ય ચક્રોને ભેદીને સાતમા ચક્ર સહસ્ત્રારમા મળે છે. સાંકેતિક રીતે જો દ્રૌપદીને કુંડલીની શક્તિ અને પાચ પાંડવોને પહેલા પાંચ ચક્રો તરીકે લઈએ તો દ્રૌપદીને આદર આપીને તુ તારા એ મૂળભૂત આત્મ સ્વરુપને ભજતો હતો. અહંકાર ન હોવાથી પરમ સત્ય તરફનો વિકાસ પણ ખુબ જડપી હતો. પરંતુ કોઈ એક સમયે તારા પાચ ચક્રોનુ સંતુલન ખોરવાયુ. આને કારણે પ્રાણ શક્તિ સહસ્ત્રાર સુધી ન પહોચી શકી અને તુ વિવિધ વૃત્તિઓના હુમલા સામે નિરાધાર બન્યો. આમ,તારામા ઈછ્છા અને ઈર્ષા એવી વૃત્તિ બળવત્તર બની. જો પ્રાણ શક્તિ કામના અને અહંકારને તાબે રહે તો એ વ્યક્તિને બાહ્ય ઈદ્દ્રિય અને વિષયોમાં પ્રવૃત્ત કરે છે.